Herman Berkovits, medicul lui Netanyahu: "Premierul s-a vaccinat primul ca să dea un exemplu. E important să se vadă că vaccinul nu este un placebo".
Israelul a decis să-și închidă complet granițele pentru străini, indiferent de țara din care vin. Israelienii au și unele dintre cele mai severe criterii de intrare. Țara a început deja campania de vaccinare, sâmbătă seară.
Oamenii stau la rând să se vaccineze pentru că exemplul pe care l-a dat premierul Netanyahu a avut impact foarte mare.Herman Berkovitz, medicul prim-ministrului, a explicat pentru Aleph News că Benjamin Netanyahu a dorit să le dea curaj și un exemplu oamenilor.Herman Berkovits medicul premierului israelian: "Mâine seară se vor închide toate zborurile. Până mâine seară vor trebui să fie în carantină 10 zile și cei care vin după ziua de mâine vor fi minim două săptămâni în așa zisele hoteluri speciale pentru ei. Premierul a vrut să dea curaj, a avut curaj: a fost prima persoană care s-a vaccinat. Important ca oamenii de la conducere să dea exemplu. Este foarte important să se dea exemple că acest vaccin nu este un placebo".Israelul a făcut sacrificii mari, încă de la începutul pandemiei. A impus un al doilea lockdown național în toamnă, ca să reducă numărul îmbolnăvirilor.